**Manana Avazashvili** (Georgia, 1940ko irailaren 30a) piano-jotzailea, musika-pegagogoa, Musikaren Arte eta Pedagogian doktorea eta Sobietar Errepublika Sozialisten Batasunerako lehenengo Musika-Pedagogiaren katedraren sortzailea.

Biografia
---------

Tblisiko Estatu-Kontserbatorioan piano-ikasketak egin zituen (1956–1960). Bukatu ondoren, Moskuko Postgradoen Kontserbatorioan doktoretzarako ikasketak hasi zituen. Aldi berean Musikaren lan zientifikoak, hitzaldiak eta kontzertuak eman zituen.

### Ibilbide profesionala

1966an Georgiako Goi Mailako Kontserbatorioan hasi zen lan egiten eta han Musika-pedagogiaren teoria eta praktika irakatsi zituen.

1977an Musikaren Arte eta Pedagogian doktorea izendatu zuen Moskuko VAK fundazioak. Geroztik bere ikerketak 2-3 lan-esparrutan zentratu ziren: Haur-Piano jotzailearen lehenengo pausoak: ikaslearen errepertorioa, zereginak, ikasbidea, ikas-metodoa eta abar; Irakas-metodoa: Formakuntza pedagogikoa Goi-Kontserbatorioan musika-irakaslea izateko. Piano-disziplina nola irakatsi lehenengo pausoetatik, eta gainera haurtzaroan. Hezkuntza eta Irakaskuntza fenómeno konplexuak izanik, Musika-pedagogiak ezagutzaren arlo anitz bere baitan hartzen ditu. Horrela, Psikologiaren, Soziologiaren, ikuspegi teoriko zein praktikoren kontzeptu, teoria eta metodoak biltzen ditu bere baitan: piano-jotzailearen hezkuntza zientzia da. Modu horretan Musika-hezkuntzarako método eta teknika ezberdinak definitu, hobetu eta garatu daitezke. 1977an Sobietar Errepublika Sozialisten Batasunerako Musika pedagogia katedra sortu zuen.1978 Musika Esperimentalaren Eskola sortu zuen, oraindik Sobietar Batasunean existitzen ez zen Eskola.

1997 urtean bost urteko umeentzako musika-hezkuntza programa aitzindaria aurkeztu zuen Gasteizen: Musika umeei begira/zuzenduta.

### Ibilibides Gasteizen

2001etik aurrera Gasteizen bizi izan da eta Piano eta Musika-lengoaia irakasten ditu. 2004 eta 2005 urtetan maisu-eskolak eman zituen Madrilgo Goi Mailako Errege-Musika Kontserbatorioan, "Piano-eskola errusiarra: Piano-pedagogiaren hausnarketak" eta "Piano-errepertorioaren politika, piano-irakaskuntzarako oinarrizko arazoen ispiluan"

Musika-pedagogia eta Musika-espezializazioari buruzko ikastaroak eman ditu leku desberdinetan, Alcalako Unibertsitatean besteak beste.

50 Musika-lan zientifiko baino gehiago argitaratu ditu errusieraz eta kartvelieraz (georgieraz). Ehunka musika irakasleei eta piano jotzaile profesionalei formakuntza eman die.

Erreferentziak
--------------

1. ↑    Avazashvili, Manana.  (2020). *Manana Avazashviliri elkarrizketa.*  Arabako Alea.
2. ↑   **(Ingelesez)** Doijašvili, Manana.  (2008). *The Vano Saradjishvili Tbilisi State Conservatoire, 1917-2007.*  Nova Publishers ISBN 978-1-60021-910-8. (Noiz kontsultatua: 2020-10-04).
3. ↑    «Manana Avazashvili, compases de sabiduría y sensibilidad» *andra.eus* 2020-05-27 (Noiz kontsultatua: 2020-10-04).
4. ↑
5. ↑   **(Gaztelaniaz)** Córdoba, Diario. «Se inician las Jornadas de Pedagogía Musical» *Diario Córdoba* (Noiz kontsultatua: 2020-10-04).
6. ↑   **(Gaztelaniaz)** «Cursos Especializacion Musical 09 10» *pdfslide.tips* (Noiz kontsultatua: 2020-10-04).
7. ↑   **(Gaztelaniaz)** Yumpu.com. «CURSOS ESPECIALIZACION MUSICAL 10-11 ... - Aula de Música» *yumpu.com* (Noiz kontsultatua: 2020-10-04).
8. ↑   **(Gaztelaniaz)** «Paula Sastre (violín) Madrid y Elizaveta Yaroshinskaia (piano) Rusia en la Sala Eutherpe» *León Cultural* (Noiz kontsultatua: 2020-10-04).
9. ↑   **(Gaztelaniaz)** «Concerts tardor 2018. Francisco G. Tomás López, Trompeta; Francisco J. Pantoja Granados, piano. Dimarts 2 d'octubre a les 19.30h.» *www.uv.es* (Noiz kontsultatua: 2020-10-04).

Kanpo estekak
-------------

* Aitzina Folk Jaialdia. Elkarrizketa. Manana Avazashvili
* Vida y obra de la pedagoga Manana Avazashvili
* Mujeres en el folkAitzina Folk-en bidez

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q104247217

 |

* Wd Datuak: Q104247217